stanford-oval/wikipedia huggingface dataset:
First Man (שיר)

First Man (בעברית: האיש הראשון) הוא שיר של הזמרת הקובנית-אמריקאית קמילה קביו מתוך אלבום האולפן השני שלה Romance, בו הוא מופיע כרצועה הארבע עשרה והאחרונה. השיר נכתב על ידי קמילה קביו, ג'ורדן ריינולדס ואיימי וואדג, והופק על ידי ריינולדס ופיניאס או'קונל. השיר הגיע למקום ה-94 בבילבורד הוט 100 בארצות הברית, בעקבות ההופעה החיה של קביו בטקס פרסי גראמי לשנת 2020. השיר הוא בלדת פסנתר מסוגת פופ-רוק. מבחינה לירית מדובר במערכת היחסים שלה עם אביה בזמן שהיא במערכת יחסים רומנטית עם "בחור טוב".
וידאו קליפ רשמי לשיר יצא לאור ב-21 ביוני 2020 לרגל יום האב. הוא כולל קטעים מילדותה של קביו כשרבים מהם מכילים סרטונים שלה ושל אביה.
רקע ולחן

הגרסה המקורית שדלפה באוקטובר 2018 כללה כלי מיתר. הקטע הראשון הודלף ב-6 באוקטובר 2018. מאוחר יותר, ב-14 באוקטובר, דלפו שני קטעים נוספים ליוטיוב, ב-8 בנובמבר הודלף הדמו של השיר ב-SoundCloud. השיר אושר כחלק מהשירים שיכללו באלבומה השני של קביו ב-29 בנובמבר 2019.
השיר נכתב על ידי קמילה קביו, ג'ורדן ריינולדס ואיימי וואדג. הוא באורך שלוש דקות וארבעים ותשע שניות. השיר הוא בלדת פסנתר מסוגת פופ-רוק. קביו כתבה את השיר על מערכת היחסים שלה עם אביה בזמן שהיא במערכת יחסים רומנטית עם "בחור טוב".
וידאו קליפ

הווידאו קליפ הרשמי לשיר יצא בערוץ היוטיוב של קביו ב-21 ביוני 2020 לרגל יום האב.
בסרטון מוצגים קטעים מילדותו של קביו, כשרבים מהקטעים מכילים סרטונים שלה ושל אביה. קביו צופה בקטעים בטלוויזיה תוך כדי שהיא שרה לאביה. בתיאור הסרטון, קביו הקדישה את הווידאו לאביה.
הופעות חיות

ב-2 בנובמבר 2019, קמילה ביצעה את השיר ב-"New Music Daily Presents: Camila Cabello", מופע חי מיוחד של אפל מיוזיק בלוס אנג'לס שחגג את יציאת אלבומה השני. קביו ביצעה את השיר בטקס פרסי גראמי לשנת 2020 שהתקיים בלוס אנג'לס ב-26 בינואר 2020.
הצלחה מסחרית

יום אחד בלבד לאחר טקס פרסי גראמי, מכירות השיר כבר עלו בכ-68,000% ואף עלו ליותר מ-81,000% יום לאחר מכן. ביומיים ההם מכר השיר מעל ל-11,000 עותקים. השיר היה גם לשיר הרביעי הכי מוזרם יום אחרי גראמי. השיר הושמע כ-1.4 מיליון פעמים ביממה לאחר הטקס, בכך צבר עלייה של 890%. בארצות הברית, השיר הגיע למקום ה-94 במצעד הבילבורד הוט 100, והפך לשיר ה-16 של קביו שנכנס למצעד. בניו זילנד השיר הגיע למקום ה-34 במצעד הסינגלים.
נכון ליוני 2020, עומד השיר על כ-29 מיליון השמעות בפלטפורמת הזרמת המוזיקה, ספוטיפיי.
מיקומי שיא

|   ‏‏‏  מצעדים (2020)> מדינה |   ‏‏‏  מצעדים (2020)> מצעד |   ‏‏‏  מצעדים (2020)> מיקום שיא |   ‏‏‏  מצעדים (2020)>  |
| --- | --- | --- | --- |
|  ארצות הברית | בילבורד הוט 100 | 94 |  |
|  ניו זילנד | המצעד הניו זילנדי הרשמי | 34 |  |
הערות שוליים

↑  קמילה קביו, איימי וואדג וג'ורדן ריינולדס
↑  מסטוריאני, ביאנקה. "Camila Cabello Called Out Fans Who Leak Her Unreleased Music". נבדק ב-4 באפריל 2020. {{cite web}}:  (עזרה)
↑  "December 6. Welcome to the world of #Romance ❤️". נבדק ב-3 באפריל 2020. {{cite web}}:  (עזרה)
↑  "Romance by Camilla Cabello". Apple Music. נבדק ב-3 באפריל 2020. {{cite web}}:  (עזרה)
↑  "CAMILA CABELLO, ROMANCE ALBUM REVIEW 💿". TheMusicHype. נבדק ב-3 באפריל 2020. {{cite news}}:  (עזרה)
↑  "Camila Cabello's new album Romance: First listen preview". UK Official Singles. נבדק ב-3 באפריל 2020. {{cite news}}:  (עזרה)
↑  "Camila Cabello – 'Romance' review: earth-shattering pop tunes and tentative ballads". NME. נבדק ב-3 באפריל 2020. {{cite news}}:  (עזרה)
↑  Iasimone, Ashley (21 ביוני 2020). "Camila Cabello Dedicates 'First Man' Video to Her Dad on Father's Day: 'Te Amo Mucho Papa'". Billboard. נבדק ב-22 ביוני 2020. {{cite web}}:  (עזרה)
↑  Carr, Debbie (21 ביוני 2020). "Camila Cabello shares emotional 'First Man' video". NME. נבדק ב-22 ביוני 2020. {{cite web}}:  (עזרה)
↑  "New Music Daily Presents: Camila Cabello (First Man)". נבדק ב-3 באפריל 2020. {{cite web}}:  (עזרה)
↑  "Camila Cabello - First Man (LIVE at the 62nd GRAMMYs)". נבדק ב-3 באפריל 2020. {{cite web}}:  (עזרה)
↑  "Camila Cabello's 'First Man' Jumped 81,000% In Sales After The Grammys—Should It Be Her Next Single?". נבדק ב-3 באפריל 2020. {{cite web}}:  (עזרה)
↑  "NZ Hot Singles Chart". Recorded Music NZ. 4 בפברואר 2020. נבדק ב-3 באפריל 2020. {{cite web}}:  (עזרה)
| קמילה קביו |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Camila • Romance • Familia • C,XOXO |  |
| סינגלים | "I Know What You Did Last Summer" • "Bad Things" • "Crying in the Club" • "Havana" • "Never Be the Same" • "Sangria Wine" • "Consequences" • "Mi Persona Favorita" • "Señorita‎" • "Liar" • "Shameless" • "Cry for Me" • "Easy" • "Living Proof" • "My Oh My" • "First Man" • "Don't Go Yet" • "Oh Na Na" • "Bam Bam" • "Psychofreak" • "Hasta los Dientes" • "Mon amour" • "Ku Lo Sa (Remix)" • "I Luv It" • "He Knows" |  |
| השתתפות בסינגלים | "Love Incredible" • "Hey Ma" • "Know No Better" • "Almost Like Praying" • "Beautiful" • "Find U Again" • "South of the Border" • "It Takes Two" • "Move" |  |
| סינגלים שיווקיים | "I Have Questions" • "OMG" • "Real Friends" • "Million to One" |  |
| שירים אחרים | "All These Years" • "She Loves Control" • "Inside Out" • "Something's Gotta Give" • "In the Dark" • "Into It" |  |
| סיבובי הופעות | Never Be the Same Tour |  |
| ערכים קשורים | פיפת' הרמוני |  |
| --- | --- |
בקרת זהויות :  MusicBrainz work: 30c89c03-b6ca-4028-8d33-e2c3993ff051
Because

ערך זה עוסק בשירו של ג'ון לנון. אם התכוונתם לכתב-העת הספרותי הישראלי, ראו .
| --- | --- |

עטיפת הגיליון לשיר
 שיר בביצוע הביטלס
 מתוך האלבום Abbey Road
 יצא לאור:  26 בספטמבר 1969(בריטניה)  1 באוקטובר 1969(ארצות הברית)
 תאריך הקלטה:  1-5 באוגוסט 1969, אולפני EMI, לונדון
 סוגה:  רוק אומנותי, רוק מתקדם
 שפה:  אנגלית 
 אורך:  2:45
 חברת תקליטים:  אפל רקורדס
 כתיבה:  לנון-מקרטני
 לחן:  ג'ון לנון, פול מקרטני 
 הפקה:  ג'ורג' מרטין
 
"Because" (בעברית: "בגלל") הוא שיר רוק אומנותי שנכתב על ידי ג'ון לנון(נרשם תחת הקרדיט לנון-מקרטני) לאלבום אבי רואד של הביטלס.
הוא כולל שלוש הרמוניות קוליות בולטות המתחלקות בין פול מקרטני, ג'ון לנון וג'ורג' האריסון, כאשר כל הרמוניה הוקלטה שלוש פעמים, כך שנוצרו 9 קולות.
התוצאה הסופית משוות לצליל של להקת הביץ' בויז[דרוש מקור].
תהליך היצירה

השיר מתחיל עם פסנתר חשמלי המנוגן על ידי ג'ורג' מרטין כשלאחר מכן מצטרפת הגיטרה של לנון, כאשר שני הכלים מנוגנים לתוך "לזלי ספיקר".
האפקט של הרמונית הקולות נוצר כתוצאה משילוב של שלושה טייקים כאשר בכל טייק מוקלטים שלושה קולות, והקולות וגיטרות הבס נכנסו במה שאלן פולאק קורא ה"גשר-הקטן".
השיר היה אחד מכמה שירים בודדים של הביטלס שכלל את סינתיסייזר המוג (הביטלס היו בין הראשונים להתנסות ביצירת רוקנרול עכשווי באמצעות מוג), אם כי הכלי שימש קודם לכן להקות נוספות, בעיקר להקות כמו הדלתות, סיימון וגרפונקל וההאבנים המתגלגלות. שימושה של הלהקה במוג עודד להקות רוק מתקדם רבות באותה תקופה להשתמש בכלי שהיה חדיש באותה תקופה לאחר השיר (אמרסון, לייק ופאלמר, יס ואחרים).
לפי לנון, הדמיון של השיר ליצירה סונטת אור הירח של בטהובן לא הייתה מקרית: "יוקו ניגנה את 'סונטת אור הירח' בפסנתר... שאלתי אותה 'האם את יכולה לנגן את התווים לאחור?' וכתבתי את השיר לפי המנגינה. המילים מדברות בעד עצמם... אין דמיון, אין התייחסויות מעורפלות.".
בנוסף לקונספט, גם האקורד החוזר בשיר- סי מינור, לקוח מ"סונטת אור הירח" של בטהובן.
השיר הוקלט 16 פעמים כשלבסוף הטייק ה-16 נבחר.
ההקלטות

ההקלטה העיקרית הייתה בתאריך 1 באוגוסט 1969, הקלטת הקולות בנפרד ואיחודם לאחר מכן בתאריך 4 באוגוסט 1969, ושימוש בסינתיסייזר מוג על ידי האריסון בתאריך ה-5 באוגוסט 1969.
 לפיכך, זה היה השיר האחרון באלבום שהיה על קלטת, אם כי עוד היו קולות מופרדים שהיו מיועדים לשירים לא גמורים אחרים. גרסאות נוספות של השיר נמצאות באלבום האוסף Anthology 3 משנת 1996 ובאלבום הרימקסים Love משנת 2006.
בשתי הגרסאות הופיע השיר בגרסת א-קפלה (שירה בלבד, ללא ליווי כלי), אך בגרסת Love ישנה גם האטה בקצב ושילוב של צלילי ציוץ ציפורים.
משתתפים

ג'ון לנון - מוביל את ההרמוניה התלת-קולית (הקול הראשון), זמר מוביל וגיטרת קצב
פול מקרטני - הקול השני, בס
ג'ורג' האריסון - הקול השלישי, סינתיסייזר "מוג"
ג'ורג' מרטין - צ'מבלו חשמלי (Electric spinet Bladwin harpsichord)
מצעדים

| ארגון | שם | מיקום |
| --- | --- | --- |
| כאן 88 | מצעד שירי הביטלס של כאן 88 | 10 |
גרסאות כיסוי

| שנה | אומן | שוחרר | הערות |
| --- | --- | --- | --- |
| 1969 | גארי מקפרלנד | Today(אלבום) |  |
| 1971 | צוות הווי חטיבת הצנחנים | באלבום "צנחן שלי" | השיר "קר וחם" |
| 1976 | לינזי דה פול | כל זה ומלחמת העולם השנייה (אלבום) |  |
| 1977 | דבו (להקה) | האמת על ההתפתחות (פסקול מסרט ביתי של הלהקה) | השיר הופיע בסיום הסרט בקרדיטים |
| 1978 | אליס קופר | תזמורת מועדון הלבבות הבודדים של סמל פפר (פסקול) |  |
| 1982 | פדרו אזנר | פדרו אזנר (אלבום) |  |
| 1994 | הנילונסים | הנילונסים (אלבום) |  |
| 1998 | ונסה-מאיי | בחיי (אלבום מחווה מ-1998) | היא ביצעה את השיר עם כינור סולו עם חברי מקהלה השרים את המילים ברקע |
| 1999 | אליוט סמית' | יופי אמריקאי (פסקול) |  |
| 2004 | אלחנדרו דולינה (אנ') | לעזאזל עם טנגוס דל-בר (אלבום) | שימש גם כשיר הפתיחה של תוכנית הרדיו שלו "הנקמה תהיה איומה" |
| 2005 | ג'ורג' קלינטון (מוזיקאי) | How Late Do you Have 2BB4UR Absent? |  |
| 2007 | סולוויג סלטג'ל | שירים מקומיים (אלבום) |  |
| 2007 | שחקני הסרט | מעבר ליקום (סרט) | שישה שחקנים ראשיים ועוד שלושה שחקנים משניים מתאחדים יחדיו בשביל לבצע את תשעה הקולות |
| 2009 | מרטין ג'ון הנרי | אבי רואד עכשיו!(אלבום) |  |
| 2009 | ג'רי ראפרטי | החיים ממשיכים (אלבום) |  |
הערות שוליים

1 2  שף, דייוויד (2000). כל מה שאנחנו אומרים. ניו-יורק: מרטין הקדוש של העיתונות. עמ' 191. ISBN 0-312-25464-4.
↑  מיילס, בארי (1997). פול מקרטני: הרבה שנים מעכשיו. ניו-יורק: הוצאת הנרי הולט. ISBN 0-8050-5249-6.
↑  פולק, אלן ו. "הערות על "בגלל"" סדרת "הערות על...".
↑  "בגלל". סנופס. 2009. מאוחזר מ-6 ביוני 2009
↑  לווינסון, מארק(1988). תקופת ההקלטות של הביטלס. ניו יורק: ספר ההרמוניות. עמ' 184–185. ISBN 0-517-57066-1.
↑  מקדונלד, איאן(2005). מהפכה בראש: הקלטות הביטלס ושנות השישים(מהדורה שנייה מתוקנת). לונדון: פימליקו(ראנד). ISBN 1-844-13828-3 1-844-13828-3.
↑  מצעד שירי הביטלס של כאן 88
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz work: b1002811-37ca-3aed-a3d1-f3e9474c28a7
הרמן בדט

| --- | --- |

 לידה:  13 ביולי 1887 ברסלאו, הרייך הגרמני 
 פטירה:  16 ביולי 1946 (בגיל 59) תל-אביב, פלשתינה (א"י) 
 מדינה:  גרמניה 
 מקום קבורה:  בית הקברות נחלת יצחק 
 תפקיד:  חבר הלאנדטאג של פרוסיה 
 מפלגה:  המפלגה הסוציאל-דמוקרטית של גרמניה 
 
ד"ר הרמן (צבי אברהם יצחק) בדט (1887–1946‏) היה יהודי-גרמני שכיהן כפקיד בכיר במשרד הפנים בפרוסיה וכחבר פרלמנט בתקופת רפובליקת ויימאר, מניח היסוד להתיישבות ממזרח לכנרת בתור מייסדה של חברת "קדמת כנרת" אשר רכשה את אדמות נקיב שעליהן קם בשנת 1937 קיבוץ עין גב, לאחר שנכשל ניסיונה של "קדמת כנרת" להקים במקום התיישבות מבוססת חקלאות פרטית לעולי גרמניה מהמעמד הבינוני. התפרסם בהשתתפותו, כנציג רשמי של ממשלת גרמניה הויימארית, בטיסת הצפלין שחלפה בפורים 1929 מעל שמי ארץ ישראל, ובה קרא את מגילת אסתרדמותו הייתה שילוב של אזרח גרמני נאמן, יהודי דתי גאה וגם ציוני.
קורות חיים > בגרמניה

נולד ב-1887 בעיר ברסלאו (אז חלק של גרמניה, כיום ורוצלב שבפולין) בבית דתי, משכיל וציוני, והשתייך לשושלת יוחסין המקושרת למהר"ל מפראג וגאוני הפרובאנס. אביו, בנימין באדט, היה פרופסור לפילולוגיה והיסטוריה קלאסית, וביתו היה ידוע כ"בית ועד יהודי ציוני שגרו בו בכפיפה אחת היהדות המסורתית וההשכלה הגרמנית". למד משפטים ובגיל 21 נתמנה לעוזר בית המשפט בברסלאו, בגיל 26 נתמנה לשופט-נספח. עם פרוץ מלחמת העולם הראשונה ב-1914 גויס לצבא הקיסרי, שם קיבל אות גבורה אך היה מאוכזב מכך שכיהודי לא הצליח לקבל תואר קצונה.
לאחר תום המלחמה, כאשר מנהיגי גרמניה החדשים חיפשו פקידים שלא היו מזוהים עם שלטון הקיסר המודח, נתקבל ד"ר באדט לשירות בממשלה, והיה היהודי הראשון במשרד הפנים הפרוסי, וב-1926 התמנה למנהל אגף במשרד הפנים של פרוסיה, והיה אחד משלושת הנציגים הקבועים של המדינה במועצת הרייך. במסגרת תפקידיו ייצג את מדינת פרוסיה במשפטים נגד אדולף היטלר (שתבע את הממשלה על חיפושים שנעשו אצל פעיליו לאחר הבחירות של מרץ 1932, בהן התמודד נגד הנשיא פאול פון הינדנבורג) ונגד פרנץ פון פאפן, לאחר שזה השעה את הממשלה הפרוסית ב-20 ביולי 1932. ד"ר באדט עצמו השתתף במהלכים שלא הצליחו להחלפת הנשיא הינדנבורג, מתוך חששו, שהתאמת לבסוף, שהנשיא הקשיש עשוי להטיל הרכבת ממשלה על אדולף היטלר.
ב-1928 השתתף ד"ר באדט, כנציג ממשלת גרמניה בטיסתו הטראנס-אטלנטית הראשונה, מגרמניה לארצות הברית, של הצפלין, טיסה שהלהיבה את העולם. אך מכיוון שהשבת כבר נכנסה עם הגעת הצפלין לארצות הברית, סירב ד"ר באדט לצאת מן הצפלין ולשאת נאום בפני ההמונים הממתינים, עד צאת השבת, והאירוע זכה לכינוי "שערוריית הצפלין". ב-1929 הצליח ד"ר באדט לשכנע את ד"ר אקנר, המתכנן והבונה של ספינת האוויר – הצפלין – לכוון את אחת מטיסותיו לארץ ישראל במקום לאיים הקנאריים. בטיסה זו, שהתרחשה בחג פורים, השתתפו כ-20 איש ובהם נציגים בכירים של ממשלת גרמניה, וחלפה מעל תל אביב, פוזר קונפטי צבעוני מעל ראשי החוגגים כ"משלוח מנות", וד"ר באדט קרא את המגילה ביחד עם ד"ר בנימין זאב פון וייזל. הזמנה להשתתפות בטיסה זו נשלחה על ידי ד"ר באדט לד"ר חיים ויצמן, אך לא ידוע מה הייתה תשובתו.
ד"ר באדט ובני משפחתו: אשתו ו-3 ילדיהם, הגיעו לארץ באפריל (ערב פסח) 1933. העקירה מגרמניה הייתה פתאומית, ובמהלכה סיכן באדט את נפשו בהסעת ראש ממשלת פרוסיה, אוטו בראון, שהיה מבוקש על ידי השלטון הנאצי החדש, אל מעבר לגבול שווייצריה. רק אחר כך הצטרף אל אשתו וילדיו שנמלטו לצ'כוסלובקיה.
קורות חיים > בארץ - פרשת "קדמת כנרת"

כציוני, ד"ר באדט האמין כי יש להביא למהפכה רוחנית ונפשית בחיי היהודים מגרמניה, על ידי יצירת זיקה לאדמה בעבודה יום יומית. לשם כך פעל כדי לרכוש קרקעות לשם התיישבות חקלאית של העלייה מגרמניה. בתחילה ניסה, בראש קבוצת אנשים לרכוש אדמה בסמוך לסמארה שליד נחל אלכסנדר, ובהמשך הוקמה ביוזמתו חברת "קדמת כנרת" אשר רכשה למטרה זו ב-1934 את אדמות הכפר נקיב שממזרח לכנרת, ממשפחת בעלי קרקעות פרסית-בהאית בסיועה של הכשרת היישוב. בנקיב היה אמור להיות מוקם יישוב שיהיה מבוסס על משקים פרטיים שיעסקו בגידולי ירקות שונים, עופות וצאן, באזור שנחשב רוב השנה לבעל אקלים נוח. ההתיישבות יועדה ל-400 משפחות מן המעמד הבינוני, שלכל אחת מהן אמורים היו להיות מוקצים 10 דונם ואמצעי משק בסיסיים כשלב התחלתי, מתוך כוונה לחזק את היישוב על בסיס הון פרטי ורכישת מניות. מכיוון שלא היה ניסיון של התיישבות קודמת באזור, נשכר חלק מחוות ביתניה בעמק הירדן מידי יק"א, כדי לערוך שם ניסיונות בגידולים שונים, בהנהלת האגרונום יהודה ברייר, לקראת עליית הקבע לנוקיב, ושם נעשו ניסיונות שונים במשך שנתיים. אולם רכישת המניות וההתיישבות לא התקדמה בקצב הרצוי, החברה נכנסה לחובות וב-1936, פרצו מאורעות המרד הערבי, שהפכו אזור רחוק זה למסוכן וקשה לגישה, הפחיתו את העלייה מגרמניה, גרמו לצניחת מחירי המניות והורידו את חלומותיו של באדט על התיישבות הפרטית של עולי גרמניה לטמיון. חברת 'קדמת כנרת' פורקה, ואדמותיה נמסרו לידי קבוצת 'בתלם' שחלק מחבריה הוכשרו בחווה הנסיונית בביתניה, ואשר ייסדה במקום בשנת 1937 את קיבוץ עין גב.
ד"ר הרמן צבי באדט נפטר בתל אביב ב-1946, ראש השנה תש"ז.
לקריאה נוספת

'בט, צבי אברהם יצחק הרמן', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 75. (הספר בקטלוג ULI)
ד"ר יחיאל אילסר, 'רסיסי חלום' כישלון התיישבות פרטית בנקיב, הוצאת ההסתדרות הכללית של העובדים בא"י, 1993
ד"ר יחיאל אילסר, מקדמת כנרת לעין גב', קתדרה 79, שנת 1996
הערות שוליים

↑  ד"ר הרמן בט, דבר, 29 בספטמבר 1946
↑  ד"ר הרמן באדט, דבר, 11 באוקטובר 1946
| --- | --- |
בקרת זהויות :  NLI: 987007270521405171  GND: 119094045  ISNI: 0000 0000 4398 6173  LCCN: n93039457  VIAF: 47564029   WorldCat (עם VIAF): 47564029
כריס רוברטס

| --- | --- |

 לידה:  27 במאי 1968 (בן 56) רדווד סיטי, ארצות הברית 
 מדינה:  ארצות הברית 
 עיסוק:  מעצב משחקי וידאו, מתכנת, מפיק ובמאי סרטים
 מקום לימודים:  תיכון פארס ווד 
 פרופיל ב-IMDb
 
כריס רוברטס (באנגלית: Chris Roberts; נולד ב-27 במאי 1968) הוא מעצב משחקי וידאו, מתכנת, מפיק ובמאי סרטים אמריקאי. הוא יצר את סדרת המשחקים Wing Commander כשהיה ב-Origin Systems וכעת הוא עובד על משחק - סימולטור החלל Star Citizen.
ביוגרפיה > Cloud Imperium Games Corporation

ב-2011, הקים רוברטס את Cloud Imperium Games Corporation, יחד עם שותפו העסקי אורטוין פרירמוט' עורך דין ותיק בתחום המדיה, כדי לעבוד על משחק חדש. ב-10 באוקטובר 2012, Cloud Imperium Games השיקה קמפיין מימון המוני מאתר האינטרנט Roberts Space Industrie במטרה לגייס בין שני מיליון לארבעה מיליון דולר כדי להוכיח למשקיעים פרטים שיש לסוג משחק זה פוטניצל הצלחה ומהם לגייס עוד עשרה עד חמישה עשר מיליון דולר כדי להפיק משחק - סימולטור חלל למחשב האישי. המשחק נבנה במנוע הגרפי Cryengine 3. המשחק הבטיח להכיל עלילה מסועפת[דרושה הבהרה] המשחק נקרא Squadron 42 ויקום מקוון מתמשך Star Citizen. ב-18 באוקטובר 2012, עקב בקשת המעריצים הושק גם קמפיין באתר Kickstarter ב-19 בנובמבר של אותה שנה גויסו 6,238,563 דולר לפרויקט, ובערך 4.1 מיליון דולר מהאתר Roberts Space Industrie ועוד 2.1 מהקמפיין באתר Kickstarter.
רוברטס העריך שאם יוכל לגייס כ-23 מיליון דולר עד סוף הקמפיין המשחק לא יצטרך משקיעים והמשחק יהיה עצמאי לגמרי. מטרה זו הושגה ב-18 באוקטובר 2013.
נכון ל-21 ביולי 2015 המשחק גייס מעל 87,145,000 דולר.
ב-2013 רוברטס הכריז כי המשחק יפותח בשיטת מודלים וכל מודל ישוחרר ברגע שהוא יהיה שחיק ויעמוד בסטנדרטים של החברה. הראשון, היה מודל ההנגר, הוא שוחרר ב-29 באוגוסט 2013, ואפשר לשחקנים לשוטט בהנגר שלהם ולהתרשם מהחלליות שהעבודה על המודל ה-תלת־ממדי שלהן הושלמה. ב-3 ביוני 2014 שוחרר Arena Commander ואפשר לשחקנים לבדוק את מערכת הטיסה והקרב במספר חלליות.
דוד קנוט

| --- | --- |

 לידה:  10 בספטמבר 1900 (יוליאני) אורחיי, פלך בסרביה, האימפריה הרוסית 
 פטירה:  15 בפברואר 1955 (בגיל 54) תל אביב-יפו, ישראל 
 שם לידה:  Дувид Меерович Фиксман 
 מדינה:  צרפת, ישראל 
 שפות היצירה:  רוסית 
 סוגה:  שירה 
 בן או בת זוג:  אריאדנה סקריאבינה (1939–22 ביולי 1944) 
 
קנוט עם אשתו אריאדנה, פריז 1939
דוד קנוט (ברוסית: Довид Кнут;‏ 23 בספטמבר 1900 – 15 בפברואר 1955), שמו הספרותי של דוד מאירוביץ פיקסמן (ברוסית: Дувид Меерович [Давид Миронович] Фиксман), היה משורר ישראלי ממוצא רוסי, ממייסדי המחתרת הצרפתית "הצבא היהודי".
קורות חיים > תחילת הדרך ברוסיה

דוד פיקסמן נולד בעיירה הבסרבית אורגיב באימפריה הרוסית (כיום אורחיי, במולדובה), בנו הבכור של בעל מכולת. את שנותיו הראשונות עשו הוא ומשפחתו בקישינב, לשם הוריו עברו בתחילת 1903, והוא למד בחדר ובבית הספר "מדינה ליהודים". בגיל ארבע עשרה הוא החל לפרסם שירה בכתבי עת מקומיים, ובשנת 1918 ערך את המגזין "המחשבה הצעירה", כשהוא משתמש בשם העט דוד קנוט (אולי מהמילה קנוט, שברוסית וביידיש משמשת כסמל של דיכוי ועבדות).
בשנת 1920, כאשר הפך האזור לחלק מבסרביה שברומניה, עברה המשפחה לפריז.
קורות חיים > כמשורר ועורך בפריז

בפריז עבד קנוט במפעל ובעבודות אחרות, למד צרפתית בבית ספר ערב של "הברית הצרפתית", פתח מסעדה משלו ברובע הלטיני, למד במחלקה לכימיה של אוניברסיטת קאן בנורמנדי, ועבד כמהנדס.
קנוט לקח חלק בחיים התרבותיים של המהגרים בפריז ועזר לארגן את תערוכת "שלוש עשרה" ביולי 1922. הוא הצטרף לאיחוד של משוררים וסופרים צעירים, השתתף בעריכת המגזין "הבית החדש" ("Dom Novy") ותרם שירים לפרסומים שונים שהוציאו המהגרים. קובץ השירים הראשון שלו, "אלף שנים שלי" (Moikh tysyachiletii), הופיע בשנת 1925 והתקבל כבעל "אינטונציה תנ"כית וחיוניות מילולית". הקובץ השני שלו, שפורסם בשנת 1928, נסקר באהדה על ידי ולדימיר נבוקוב ששיבח את "הפסוקים האנרגטיים" שלו, אך התלונן על מעידות שונות של טעם.
בשנות ה-30 המוקדמות נפרד קנוט מאשתו הראשונה שרה, אם בנו דניאל, והתקרב לאריאדנה סקריאבינה, בתו של המלחין הרוסי אלכסנדר סקריאבין. באותו הזמן נעשה מעורב יותר ויותר באקטיביזם היהודי. הוא ואריאדנה ביקרו בארץ ישראל מאוגוסט עד דצמבר 1937 ובזמן הביקור, עיתון הארץ פרסם את אחד משיריו בתרגום לעברית. מינואר 1938 ועד ספטמבר 1939 הוא ערך את העיתון היהודי "ההצהרה" ותקף סופרים ואנשי רוח שגילו אהדה לאנטישמיות.
קורות חיים > איש מחתרת

בספטמבר 1939 גויס קנוט לצבא הצרפתי, ואריאדנה הקדישה עצמה בלהיטות לעניין היהודי. הם נישאו במרץ 1940 והיא התגיירה באותה עת. חודש לאחר מכן עברו בני הזוג לטולוז, ושם הקימו יחד עם אחרים מחתרת סודית בשם La, ראשי תיבות של "היד החזקה", שהפכה לצבא היהודי, תנועת התנגדות לצרפת של וישי במלחמת העולם השנייה. התנועה הצילה ממוות יהודים רבים. בדצמבר 1942, לאחר שנרדף על ידי הגסטפו, נמלט קנוט לשווייץ. אריאדנה ילדה את בנו יוסי במאי 1943. היא נהרגה על ידי אנשי המיליציה הצרפתית בזמן כינוס של אנשי המחתרת בדירתה בטולוז ביולי 1944, שבועיים לפני שחרור העיר.
קורות חיים > לאחר המלחמה ועלייה לישראל

קנוט חזר לפריז בסתיו של שנת 1944 ועבד ב"מרכז לתיעוד היהדות בת זמננו". בשנת 1946 התמנה לעורך הראשי של המגזין "העולם היהודי", וב-1947 נישא לשחקנית וירג'יניה שחנובסקי (שהפכה ללאה פיקסמן). בשנת 1949 פרסם מבחר מקיף של שירים נבחרים. באותה השנה הוא ומשפחתו עזבו את צרפת ועלו לישראל, גרו בתל אביב והוא לימד עברית באולפן בקריית מוצקין.
קנוט נפטר בשנת 1955 מסרטן במוח.
הערכה > כמשורר

המבקרת תמירה פחמוס סיכמה את עבודתו כך:
המקוריות של כשרון הפיוט של קנוט, האינטונציה האישית שלו ותפיסותיו הטריות, יוצאות הדופן, אינן מובנות מאליהן. הוא היה מאוד מוצלח עם מדיטציות פיוטיות איטיות, עצובות או צוהלות על גורלו של העם היהודי. שירים אלה היו יקרים ללבם של מעגל קוראים מסור ומתוחכם בפריז. כמה משיריו של קנוט מוקדשים לעיירה היהודית-רוסית בקישינב.. כמה מתיאוריו, כמו טקס ההלוויה היהודי למשל, מלאי חיות... מילותיו הן, באופן כללי, מאוד אנרגטיות, רגשיות, אפילו נלהבות, ואף חגיגיות..
הערכה > כמייסד הצבא היהודי

ביום השואה ה'תשע"ח (2018) קיבל קנוט, 63 שנים לאחר מותו, את אות גיבור ההתנגדות היהודית מארגון בני ברית בטקס ביער הקדושים. התעודה הוענקה לצאצאיו.
הערות שוליים

↑  Maxim Shrayer, An Anthology of Jewish-Russian Literature: 1801–1953, pp. 446–47
↑  Temira Pachmuss, A Russian Cultural Revival: A Critical Anthology of émigré Literature Before 1939 (University of Tennessee Press, 1981
| --- | --- |
בקרת זהויות :  NLI: 987007302190505171  PLWABN: 9810613522505606  BnF: cb13013620s (data)  GND: 123013089  ISNI: 0000 0000 8146 312X  LCCN: n85822375  NKC: js20020812315  NTA: 229639852  SELIBR: 67703  SUDOC: 086245880  VIAF: 66600425   WorldCat (עם VIAF): 66600425 
תעודת גיבור ההתנגדות היהודית שהוענקה לצאצאיו של קנוט ב-12 באפריל 2018.
הולנד באירוויזיון 2022

הולנד השתתפה באירוויזיון 2022, שהתקיים בטורינו שבאיטליה, עם השיר "De diepte" של S10. רשות השידור ההולנדית AVROTROS בחרה באופן פנימי את נציגתה לתחרות. ההכרזה על S10 כנציגת המדינה לתחרות נחשפה ב-7 בדצמבר 2021, בעוד שהשיר יצא לאור ב-3 במרץ 2022.
הולנד הוגרלה להתחרות בחצי הגמר הראשון של אירוויזיון 2022, שהתקיים ב-10 במאי 2022. היא שובצה כהופעה השמינית, והוכרזה כאחת מעשר המדינות שהעפילו לגמר הגדול, שהתקיים ארבעה ימים אחר כך. לאחר התחרות התברר כי הולנד דורגה במקום השני בין שבע עשרה המדינות שהשתתפו בגמר עם 221 נקודות. בגמר שובצה במקום ה-11 עם 171 נקודות.
רקע

לפני 2022 השתתפה הולנד בתחרות הזמר של האירוויזיון שישים ואחת פעמים, מאז שרשמה את הופעת הבכורה שלה באירוויזיון 1956. היא זכתה בתחרות חמש פעמים: ב-1957 עם "Net als toen" של קורי ברוקן; ב-1959 עם "Een beetje" של טדי סחולטן; ב-1969 עם "De troubadour" של לני קור, יחד עם צרפת, הממלכה המאוחדת וספרד; ב-1975 עם "Ding-a-dong" של להקת טיץ'-אין וב-2019 עם "Arcade" שלדאנקן לורנס. לאחר החלת שלב חצי הגמר באירוויזיון 2004 הופיעה הולנד בשמונה גמרי תחרות שונים. הולנד הגיעה למקום האחרון חמש פעמים, כשהאחרונה נרשמה באירוויזיון 2011. הולנד קיבלה 0 נקודות פעמיים, ב-1962 וב-1963.
רשות השידור ההולנדית AVROTROS אחראית על תהליך בחירת האמן והשיר הלאומי לאירוויזיון. מספר דרכים לבחירת הנציג בוצעו במרוצת השנים, כמו Nationaal Songfestival. מאז שנת 2013 בחרה רשות השידור את השיר ואת המבצע באופן פנימי על ידה. לשנת 2022 בחרה להמשיך עם שיטה זו.